1971R1570 — DA — 01.01.1988 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 1570/71

af 22. juli 1971

om undladelse af fastsættelse af tillægsafgift for indførsler af levende og slagtede svin samt visse stykker af svin fra Bulgarien

KOMMISSIONEN FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning nr. 121/67/EØF af 13. juni 1967 om den fælles markedsordning for svinekød ( 1 ), senest ændret ved forordning (EØF) nr. 1261/71 ( 2 ), særlig artikel 13, stk. 5, og

ud fra følgende betragtninger:

Falder tilbudsprisen franko grænse på et produkt under sluseprisen, bør importafgiften for dette produkt forhøjes med en tillægsafgift, der er lig med forskellen mellem sluseprisen og tilbudsprisen;

denne tillægsafgift anvendes dog ikke over for tredjelande, der er villige til og i stand til at garantere, at den faktiske pris ved indførsel i Fællesskabet af produkter med oprindelse i og som kommer fra deres område, ikke ligger under sluseprisen, og at enhver forskydning i samhandelen undgås;

Kommissionens forordning nr. 202/67/EØF af 28. juni 1967 om fastsættelse af tillægsafgift for indførsler fra tredjelande af produkter inden for svinekødssektoren ( 3 ), ændret ved forordning nr. 614/67/EØF ( 4 ), har fastsat visse betingelser samt fremgangsmåden for anvendelsen af artikel 13, stk. 2, i forordning nr. 121/67/EØF;

ved skrivelse af 22. juli 1971 har de kompetente myndigheder i Folkerepublikken Bulgarien erklæret sig villige til at overtage denne garanti for udførsler til Fællesskabet af levende og slagtede svin samt visse stykker af svin; de vil drage omsorg for, at disse udførsler kun foretages gennem det statslige handelsforetagende Rodopaimpex; de vil yderligere drage omsorg for, at de ovennævnte produkter ikke leveres til priser, der franko Fællesskabets grænse ligger under den på dagen for fortoldningen gældende slusepris; med dette formål for øje vil de træffe alle nødvendige foranstaltninger til at undgå, at det statslige handelsforetagende Rodopaimpex særligt griber til sådanne midler, der indirekte kunne føre til lavere priser end slusepriserne, såsom overtagelse af handels- eller transportomkostninger, ydelse af prisrabatter, afslutning af aftaler om kombinerede salg eller andre foranstaltninger med lignende virkning;

de kompetente myndigheder i Folkerepublikken Bulgarien har herudover erklæret sig villige til regelmæssigt gennem det statslige handelsforetagende Rodopaimpex at meddele Kommissionen enkelthederne vedrørende udførslerne til Fællesskabet af levende og slagtede svin samt stykker af svin og give Kommissionen lejlighed til løbende at kontrollere virkningen af de trufne foranstaltninger;

de problemer, der knytter sig til overholdelsen af denne garantierklæring, er indgående drøftet med repræsentanter for de kompetente myndigheder i Folkerepublikken Bulgarien; efter disse drøftelser kan man gå ud fra, at dette tredjeland er i stand til at overholde sin garantierklæring; for indførsler af de nævnte produkter, der har oprindelse i og som kommer fra Folkerepublikken Bulgarien, skal der derfor ikke opkræves nogen tillægsafgift;

forvaltningskomiteen for svinekød er ikke fremkommet med en udtalelse inden udløbet af den af dens formand givne frist,

UDSTEDT FØLGENDE FORORDNING: